Става член на БРСДП (т.с.). През Първата световна война води антивоенна пропаганда на фронта, след съглашенския пробив на Македонския фронт при Добро поле участва във Владайското въстание. След войната е съден за антивоенна пропаганда и дезертьорство. Участва в Септемврийско въстание от 1923 година, а след атентата в църквата „Света Неделя“ (1925) бяга в Кралството на сърби, хървати и словенци, а оттам през 1928 година в СССР. По време на Втората световна война влиза в диверсионната група на Йордан Кискинов, която на 5 – 6 октомври 1941 година е спусната с парашути край Ксилофан, Зъхненско. Загива там на 16 октомври 1941 година в сражение с немски войски.